open-index/open-wikipedia-markdown huggingface dataset:
Ρέγκιναρ Α΄ της Λωρραίνης

Ο **Ρέγκιναρ Α΄** ο *Μακρύλαιμος* (γαλλ.: *Régnier Ier de Hainaut*, 850 - 915) από τον Οίκο του Ρέγκιναρ ήταν Δούκας της Λωρραίνης (910 - 915) από επιφανή οικογένεια ευγενών της Λωρραίνης. Γιος του Γιλβέρτου κόμη του Μάασγκαου (επαρχία του Μεύση), και της Ερμενγάρδης των Καρολιδών, κόρης του Λοθαρίου Α', διαδέχθηκε τον πατέρα του.

Το 877 εμφανίζεται στο πλευρό του πατέρα του σαν ένας από τους αντιβασιλείς κατά την διάρκεια της απουσίας του Καρόλου του φαλακρού σε μια εκστρατεία του στην Ιταλία. Το όνομα Ρέγκιναρ εμφανίζεται πολλές φορές στην οικογένεια του, ώστε να υπάρχουν αμφιβολίες αν είναι ο ίδιος. Ο Ρέγκιναρ ήταν αρχικά ένας από τους υποστηρικτές του Ζβέντιμπολντ (895), αλλά χάλασε τις σχέσεις του με τον βασιλιά (898), όταν αυτός και μερικοί ευγενείς με την ευκαιρία του θανάτου του Όντο βασιλιά των δυτικών Φράγκων κάλεσαν τον Κάρολο Γ΄ τον Απλό να γίνει βασιλιάς της Λοθαριγγίας.

Τα εδάφη του κατασχέθηκαν, αλλά αρνήθηκε να απομακρυνθεί από το Μάαστριχτ. Εκπρόσωποι του Καρόλου, ο Ζβέντιμπολντ και ο αυτοκράτορας Αρνούλφος όρισαν να είναι διάδοχος του βασιλείου ο Λουδοβίκος το Παιδί. Τον Αύγουστο  του 900 ο Ζβέντιμπολντ σκοτώθηκε σε μάχη από τον Ρέγκιναρ. Δυσαρεστήθηκε που ο Λουδοβίκος διόρισε βασιλιά στην Λοθαριγγία τον Γεβάρδο, αλλά δεν χάλασε τις σχέσεις του μαζί του, αφού φερόταν σαν ο διάδοχος του, κάτι που έγινε (910) όταν σκοτώθηκε ο Γεβάρδος σε μάχη κατά των Μαγυάρων. Ώθησε τους ευγενείς να έρθουν σε αντιπαράθεση με τον Κορράδο Α' της Γερμανίας εκλέγοντας σαν βασιλιά τους τον Κάρολο τον απλό. Δεν εμφανίστηκε ποτέ σαν δούκας της Λωρραίνης: ήταν μόνο ο στρατιωτικής διοικητής της περιοχής ούτε η οικογένεια του κατάφερε ποτέ να εγκαταστήσει την εξουσία της στην περιοχή.

## Οικογένεια
Νυμφεύτηκε την Ερσίντα (ή Αλμπεράντα) της Γαλλίας, ίσως κόρη του Καρόλου Β΄ του *Φαλακρού*, βασιλιά της Δυτικής Φραγκίας, και είχε τέκνα:
* Γιλβέρτος π. 890-939, δούκας της Λωρραίνης.
* Ρέγκιναρ Β΄ 890-932, κόμης του Αινώ.
* Μπαλντέρικ 897-975, επίσκοπος της Ουτρέχτης.
* Φρειδερίκος απεβ. 954, αρχιεπίσκοπος του Μάιντς.
* Μία κόρη, παντρεύτηκε τον Βερεγγάριο κόμη του Ναμύρ.
** Ροβέρτος Α΄ κόμης του Ναμύρ.

## Πρόγονοι



	

## Παραπομπές


## Πηγές
*Reuter, Timothy. Germany in the Early Middle Ages 800–1056. New York: Longman, 1991.
*Reuter, Timothy (trans.) The Annals of Fulda. (Manchester Medieval series, Ninth-Century Histories, Volume II.) Manchester: Manchester University Press, 1992.
*Jean Baptiste David. Manuel de l'histoire de Belgique Vanlinthout, (1853) p.171 et seq. (in French)

|-

Κατηγορία:Δούκες της Λωρραίνης
Κατηγορία:Οίκος του Ρέγκιναρ
Έλτσε

Το **Έλτσε** είναι πόλη στην Ισπανία. Σύμφωνα με την απογραφή του 2008, το Έλτσε έχει 228.300 κατοίκους και ήταν η τρίτη μεγαλύτερη πόλη στην Κοινότητα της Βαλένθια μετά τη Βαλένθια και το Αλικάντε. Στην αρχαιότητα ήταν γνωστό ως **Ελίκη**, αποικία των Αχαιών. Στην πόλη βρίσκεται το Φοινικόδασος του Έλτσε, το μεγαλύτερο φοινικόδασος στην Ευρώπη, το οποίο είναι μνημείο παγκόσμιας κληρονομιάς της UNESCO από το 2000.

## Ιστορία
Ιδρύθηκε από Ίωνες αποίκους του 600 π.Χ. πλησίον της Λευκής Άκρας (Αλικάντε). Οι μακρινοί Έλληνες άποικοι ονόμασαν την πόλη σε ανάμνηση της γενέτειράς τους της αχαϊκής Ελίκης δίπλα στο Αίγιο. Με την πάροδο του χρόνου στον ελληνικό πληθυσμό της πόλης εντάχθηκαν και οι εντόπιοι Ίβηρες. Φαίνεται ότι λόγω της εμπορικής της τοποθεσίας περιήλθε σε ακμή. Κατά την διάρκεια του Β΄ Καρχηδονιακού πολέμου ο στρατηγός Αννίβας κατέστρεψε την πόλη. Όταν οι Ρωμαίοι κυριάρχησαν στην Ισπανία την ξανάκτισαν με την ονομασία *Iulia Ilice Augusta*. 

Για περίπου τρεις αιώνες η Ελίκη γνώρισε μια μακροχρόνια περίοδο ακμής. Η ανώτερη ποιότητα ύδατος και η καλύτερη δια ξηράς πρόσβασή της (μέσω εμπορικής οδού) οδήγησε σε μαρασμό την γείτονα πόλη της Λευκής Άκρας (2ος -3ος αι. μ.Χ.). Με την έλευση του Χριστιανισμού στην περιοχή, η Ελίκη κατέστη έδρα επισκόπου. Κατά τον 5ο αιώνα μ.Χ. την κατέλαβαν οι αρειανιστές Βησιγότθοι που κατέστρεψαν τα αρχαία της μνημεία. Κατά την περίοδο 554 -620 μ.Χ. πέρασε στην βυζαντινή κυριαρχία χάρη στο γηραιό πατρίκιο του Ιουστινιανού Λιβέριο. Μετά την ανακατέλαβαν οι Βησιγότθοι και το 711 πέρασε στην κατοχή των Αράβων. Κατά τα τέλη του 13ου αιώνα στα πλαίσια της ισπανικής *[[Ρεκονκίστα|reconquista]]* ο βασιλιάς της Αραγωνίας Ιάκωβος Β΄ ο Δίκαιος 1267–1327 ελευθέρωσε την Ελίκη από την μαυριτανική δεσποτεία. Το σημερινό Έλτσε αναπτύχθηκε από τον 18ο αιώνα και μετά. Από τον 19ο αιώνα η ίδρυση σιδηρόδρομου και βιομηχανίας υποδημάτων προσέδωσε μεγαλύτερο εμπορικό κύρος στην πόλη.  

Ακόμα και στην σύγχρονη εποχή οι κάτοικοι του Έλτσε (ενθυμούμενοι την μακρινή ελληνική τους καταγωγή) εορτάζουν την *ελληνική εβδομάδα* που περιλαμβάνει την τυπική ζωή μιας αρχαίας ελληνικής πόλης: Ραψωδίες, θέατρα, χορός, πυρσοί, παρελάσεις οπλιτών, αμφορείς, αρχαία νομίσματα, κτερίσματα, χιτώνες, περικνημίδες και λόγος ομηρικός. Παράλληλα τιμούν με θρησκευτικές παραστάσεις την Κοίμηση της Θεοτόκου κάθε 15η Αυγούστου. Οι ίδιοι μάλιστα αυτοαποκαλούνται **pobladores Griegos**, δηλαδή οι Έλληνες κάτοικοι. Από την αρχαία ελληνική της περίοδο σώζεται η περίφημη *[[Κυρία του Έλτσε|Κυρία της Ελίκης]]* (Dama de Elche), μια σκαλιστή σε πολύχρωμη πέτρα προτομή γυναίκας με ελληνο-ιβηρική τεχνοτροπία.

## Παραπομπές


## Πηγές
* Ελλήνων Τόποι -Θέματα.
* Δημήτρης Αλεξάνδρου: ΠΟΜΠΛΑΔΟΡΕΣ ΓΡΙΕΓΟΣ ΟΙ ΕΛΛΗΝΕΣ ΤΗΣ ΙΣΠΑΝΙΑΣ, εκδόσεις Ερωδιός.

Κατηγορία:Πόλεις της Ισπανίας
Κατηγορία:Κοινότητα της Βαλένθια
Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Αρχαίες πόλεις της Ισπανίας
Εμβρυολογία

Η **εμβρυολογία** αποτελεί τον ένα από τους δύο κλάδους της οντογενεσιολογίας, που μελετά την ανάπτυξη των εμβρύων από τη πρώτη διαίρεση του γονιμοποιημένου ωαρίου, έως ότου αυτό πάρει την οριστική του μορφή, πριν την γέννηση. Επιπλέον, η εμβρυολογία περιλαμβάνει τη μελέτη συγγενών διαταραχών που εμφανίζονται πριν από τη γέννηση, και είναι γνωστή ως τερατολογία.

## Παραπομπές


## Εξωτερικοί σύνδεσμοι
Καλλίπολις Ιβηρίας

Η πόλη ιδρύθηκε -σύμφωνα με την παράδοση- από τον Ηρακλή περίπου 400 χρόνια πριν την ίδρυση της Ρώμης. Στα μεταγενέστερα χρόνια η θρακο-ιβηρική φυλή των Λαιαίων ή Λαιετανών ίδρυσε την πόλη **Λαίη**. 

Αργότερα κατά τον 6ο αιώνα π.Χ., Φωκαείς ναυτικοί ίδρυσαν την **Καλλίπολη** κοντά στις όχθες του ποταμού Λοβραγάτ. Κατά τον 5ο και 4ο αιώνα π.Χ. αναδείχθηκε σε μεγάλο εμπορικό κέντρο και σύντομα έγινε στόχος των Καρχηδονίων, οι οποίοι την κατέλαβαν το έτος 236 με αρχηγό τον Αμίλκα Βάρκα και την μετονόμασαν σε **Βάρκινο** (σημερινή Βαρκελώνη). 

Η Καλλίπολις απελευθερώθηκε αργότερα από τους Ρωμαίους και γνώρισε νέα μεγάλη ακμή και ευημερία υπό το όνομα Julia Augusta Favencia Paterna Barcino. Κατά τον Μεσαίωνα χρησιμοποιήθηκε ως πρωτεύουσα των Βησιγότθων.

## Παραπομπές


Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Ρωμαϊκές πόλεις
Κατηγορία:Αρχαίες πόλεις της Ισπανίας
Κατηγορία:Ιστορία της Καταλωνίας
Α.Ο. Γλυφάδας

Ο **Αθλητικός Όμιλος Γλυφάδας** είναι ποδοσφαιρικό σωματείο με έδρα τη Γλυφάδα της Αττικής. Ιδρύθηκε το 1976 ως «**Π.Α.Ο. Κεραυνός Γλυφάδας**». Έχει χρώματα κόκκινο, λευκό και μαύρο. Στη σεζόν 2011-12 είχε μετονομαστεί από "Κεραυνός Γλυφάδας" σε "ΠΑΕ Α.Ο. Γλυφάδας".

## Ιστορία
μικρογραφία|δεξιά|100px|Το έμβλημα του Κεραυνού ως το 2009.

### Κεραυνός Γλυφάδας
Η ομάδα ήταν γνωστή ως «Κεραυνός Γλυφάδας» και από την ίδρυσή της αγωνιζόταν στα τοπικά πρωταθλήματα της ΕΠΣ Αθήνας χωρίς να έχει επιδείξει ιδιαίτερες περγαμηνές. Το σύλλογο ίδρυσαν το 1976 μια ομάδα ποδοσφαιρόφιλων που κατοικούσαν στο δυτικό τμήμα της πόλης, με στόχο τη δημιουργία ενός ποδοσφαιρικού, αθλητικού πυρήνα για τα παιδιά της γειτονιάς τους. Πρωτεργάτης και πρώτος πρόεδρος του συλλόγου υπήρξε ο Σίμος Παναγιωτίδης.

### ΠΑΟΚ Γλυφάδας
μικρογραφία|δεξιά|100px|Το έμβλημα του ΠΑΟΚ Γλυφάδας (2009-2011).

Το καλοκαίρι του 2009 η διοίκηση του συλλόγου, υπό τον Γεώργιο Καλογερόπουλο, απορρόφησε τον Α.Ο. Θεμιστοκλής Αιγάλεω που είχε οικονομικό πρόβλημα και τη σεζόν 2008-09 αγωνιζόταν στη Δ΄ Εθνική. Έτσι ο Κεραυνός προβιβάστηκε στο περιφερειακό πρωτάθλημα παίρνοντας τη θέση του Θεμιστοκλή και προβάλλοντας ως όνομα τη συντομογραφία "ΠΑΟ Κ. Γλυφάδας". Στο καινούργιο έμβλημα του σωματείου ως έτος ίδρυσης σημειώνεται το 1926, χωρίς κάποια επεξήγηση.

#### Στη Δ΄ Εθνική
Στην πρώτη του σεζόν στη Δ΄ Εθνική ο Κεραυνός τερμάτισε στην 4η θέση. Τη δεύτερη χρονιά κατέκτησε τον τίτλο στον όμιλό του και ανέβηκε στη Γ΄ Εθνική για πρώτη φορά στην ιστορία του.
* 2009-10 (8ος όμιλος): 4η θέση, 57 β.
* 2010-11 (8ος όμιλος): 1η θέση, 61 β.

### Α.Ο. Γλυφάδας

Από την περίοδο 2011-12, που για πρώτη φορά στην ιστορία του μετέχει στη Γ΄ Εθνική, ο σύλλογος μετατράπηκε σε ΠΑΕ, με την επωνυμία «ΠΑΕ Α.Ο. Γλυφάδας», έπειτα από απόφαση της γενικής συνελευσης του σωματείου. Πρώτος προπονητής του Α.Ο. Γλυφάδας σε επαγγελματική κατηγορία ανέλαβε ο Νίκος Γκουλής. Τη σεζον 2013-14 συμμετέχει για πρώτη φορά στην επαγγελματική Φούτμπολ Λιγκ (Β΄ Εθνική), σημειώνοντας την πρώτη του ιστορική νίκη 3-1 τον Βύζαντα Μεγάρων στις 11 Νοεμβρίου 2013 με προπονητή τον Λουτσιάνο Ντε Σόουζα και γυμναστή τον Χρήστο Λαζαρίδη. Στο τέλος της σεζόν υποβιβάστηκε στην Γ Εθνική. 

Στο τέλος της σεζόν 2015-2016 υποβιβάστηκε από την Γ Εθνική στα τοπικά πρωταθλήματα της Ε.Π.Σ. Αθηνών. Μετά από μια σεζόν στην Α Κατηγορία υποβιβάστηκε στην Β κατηγορία. Εκεί αγωνίστηκε μέχρι την σεζόν 2021-2022 όταν και υποβιβάστηκε στην Γ κατηγορία της Ε.Π.Σ. Αθηνών , που αποτελεί και την τελευταία κατηγορία που μπορεί να βρεθεί. Αγωνίζεται εκεί μέχρι σήμερα.

## Ρόστερ ομάδας περιόδου 2012-13

## Παραπομπές


## Εξωτερικοί σύνδεσμοι
* Ο Α.Ο. Γλυφάδας στην Ε.Π.Σ. Αθηνών
* Ιστοσελίδα "ΑΟ ΓΛΥΦΑΔΑΣ"
* ΕΠΣΑ
* ΕΠΟ: ΠΡΩΤΑΘΛΗΜΑ Δ΄ΕΘΝΙΚΗΣ 2009-2010
* ΜΠΑΙΝΕΙ ΓΕΡΑ ΣΤΟ ΠΑΙΧΝΙΔΙ Ο ΚΕΡΑΥΝΟΣ ΓΛΥΦΑΔΑΣ 22/06/09

Κατηγορία:Α.Ο. Γλυφάδας
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1976
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1976
Ναμπίλ Ελ Ζαρ

Ο **Ναμπίλ Ελ Ζαρ**, γεννημένος στις 27 Αυγούστου 1986, είναι Γαλλομαροκινός ποδοσφαιριστής, που αγωνίζεται ως μέσος στην Πριμέρα Ντιβιζιόν, για τη Λας Πάλμας.

Γεννημένος στη γαλλική πόλη Αλές από μαροκινούς γονείς, ο Ελ Ζαρ αγωνίζεται στην ισπανική Λας Πάλμας. Μπορεί να αγωνιστεί με την ίδια ευχέρεια ως πλάγιος μέσος και ως δεύτερος επιθετικός.

## Καριέρα
Ο Ελ Ζαρ ξεκίνησε την ποδοσφαιρική του καριέρα από την τοπική ομάδα της πόλης που γεννήθηκε την OAC Alès το 1996. Από εκεί μετακινήθηκε στη Νιμ Ολιμπίκ το 1999 και το 2004 πήγε στη Σεντ Ετιέν. Τον Οκτώβριο του 2006 πηγαίνει στη Λίβερπουλ Φ.Κ. χωρίς ακόμα να παίξει ούτε ένα αγώνα επαγγελματικού πρωταθλήματος στη Γαλλία. Στην Πρέμιερ Λιγκ έκανε την πρώτη του εμφάνιση στις 29 Νοεμβρίου 2006, τις δύο πρωτες σεζόν όμως αγωνίστηκε ελάχιστα με την ομάδα τη σεζόν 2008-09 κάνει 15 συμμετοχές και στο τέλος της σεζόν το συμβόλαιο του με τη Λίβερπουλ Φ.Κ. ανανεώνεται για 3 χρόνια μετά όμως από μια σεζόν με ελάχιστες συμμετοχές ξανά, παραχωρήται δανεικός στον ΠΑΟΚ για ένα χρόνο με δυνατότητα αν ικανοποιήσει το καλοκαίρι του 2011 να μετακινηθεί μόνιμα στην ομάδα της Θεσσαλονίκης για τα επόμενα τρία χρόνια. Ο ΠΑΟΚ δεν θα κάνει τελικά χρήση της ρήτρας, ο Ελ Ζαρ μένει ελεύθερος από τη Λίβερπουλ Φ.Κ. και υπογράφει έτσι 2ετές συμβόλαιο συνεργασίας με την ισπανική Λεβάντε.

## Εθνική ομάδα
Αν και γεννήθηκε στη Γαλλία ο Ναμπίλ Ελ Ζαρ επέλεξε να αγωνιστεί με τα χρώματα της πατρίδας τον γονιών του, το Μαρόκο. Ωστόσο, έχει εκπροσωπήσει τη Γαλλία σε επίπεδο Εθνικής Παίδων. Ο Ελ Ζαρ έπαιξε στο Παγκόσμιο Πρωτάθλημα Νέων του 2005, με το Μαρόκο και πήγε ως τα ημιτελικά της διοργάνωσης, όπου ηττήθηκε με σκορ 3-0 από τη Νιγηρία.

Κατηγορία:Γάλλοι ποδοσφαιριστές
Κατηγορία:Μαροκινοί ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές ΠΑΟΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Εθνικής Μαρόκου Κ20
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΚΝ Λεγανές
Κατηγορία:Ποδοσφαιριστές Λεβάντε ΟΝ
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Αλ Αχλί ΣΚ (Ντόχα)
Κατηγορία:Ξένοι ποδοσφαιριστές στο Κατάρ
Εικόνα ανακάλυψης

Μια **εικόνα ανακάλυψης** στην αστρονομία, είναι συνήθως ένα σχέδιο, ένα βίντεο, μια φωτογραφική πλάκα, ή ψηφιακή εικόνα στην οποία ένα ουράνιο αντικείμενο ή φαινόμενο που παρατηρείται για πρώτη φορά. Αυτό μπορεί να περιλαμβάνει πλανήτες, πλανήτες νάνους, μικρούς πλανήτες (αστεροειδείς, κομήτες, κλπ.) ή χαρακτηριστικά γνωρίσματα που βρίσκονται πάνω ή κοντά σε αυτά τα αντικείμενα, όπως τα συστήματα δακτυλίων ή μεγάλοι κρατήρες. 

Για παράδειγμα, το φεγγάρι του Κρόνου, Φοίβη , η οποία ήταν ο πρώτος δορυφόρος που ανακαλύφθηκε φωτογραφικά από τον Ουίλλιαμ Χένρι Πίκερινγκ στις 17 Μαρτίου 1899, από φωτογραφικές πλάκες που είχαν ληφθεί στις 16 Αυγούστου 1898 στην Αρεκίπα του Περού από τον DeLisle Stewart.

## Παραδείγματα

Image:S2004 S 3 - PIA06115.png|Εικόνα ανακάλυψης του Κρόνιου δορυφόρου, S/2004 S 3 
Image:Io Volcanism Discovery image.jpg|Η εικόνα ανακάλυψης ηφαιστειακής δραστηριότητας στην Ιώ.
Image:S2004s2 040601.jpg|Εικόνα ανακάλυψης της Παλλήνης.


Κατηγορία:Παρατηρησιακή αστρονομία
Κυβέρνηση Δημητρίου Ράλλη 1903

Η **(2η) Κυβέρνηση Δημητρίου Ράλλη 1903** (Ιούνιος - Δεκέμβριος 1903) διαδέχθηκε τη βραχύβια Κυβέρνηση Θεοτόκη του Ιουνίου 1903. 

## Ιστορικό
Ο βασιλιάς έδωσε, μετά την παραίτηση Θεοτόκη, έδωσε την εντολή σχηματισμού κυβέρνησης στον Δημήτριο Ράλλη, αρχηγό του τέταρτου κόμματος της Βουλής σύμφωνα με τις εκλογές του 1902. Στην κυβέρνηση που σχημάτισε συμμετείχαν και στελέχη του κόμματος του Δηλιγιάννη. Καθόλο το διάστημα παραμονής του στην κυβέρνηση η Βουλή παρέμεινε κλειστή λόγω θέρους ενώ ο ίδιος παρέτεινε την αναστολή των εργασιών του κοινοβουλίου επιχειρώντας παράλληλα να διαλύσει το κόμμα του Δηλιγιάννη. 

Αν και ο ίδιος επιχείρησε να πείσει τον Βασιλιά να διαλύσει την βουλή και να προκηρύξει εκλογές, το αίτημά του δεν έγινε δεκτό με αποτέλεσμα να παραιτηθεί τον Δεκέμβριο του ίδιου έτους, όταν και η βουλή ξεκίνησε την λειτουργία της. 
 
Κατά τη διάρκεια της διακυβέρνησής του ψηφίστηκε το νομοσχέδιο σχετικά με την αναδιοργάνωση του στρατού και έλαβαν χώρα ταραχές που έμειναν στην ιστορία ως «Ορεστειακά». Αφορμή για τις ταραχές αυτές, που είχαν άμεση σχέση με το γλωσσικό ζήτημα, ήταν η παράσταση της Ορέστειας του Αισχύλου, σε μετάφραση στη δημοτική, που ανέβηκε από το Βασιλικό θέατρο.

## Σύνθεση υπουργικού συμβουλίου

* *«Πρωθυπουργός»* - *(«Πρόεδρος του υπουργικού συμβουλίου»)*:  Δημήτριος Ράλλης
* *«Επί των Εξωτερικών υπουργός»*:   Δημήτριος Ράλλης
* *«Επί των Εσωτερικών υπουργός»*: Κυριακούλης Μαυρομιχάλης
* *«Επί των Οικονομικών υπουργός»*: προσωρινά, Δημήτριος Ράλλης
* *«Επί των Στρατιωτικών υπουργός»*: συνταγματάρχης Ιωάννης Κωνσταντινίδης
* *«Επί της Δικαιοσύνης υπουργός»*: Παναγιώτης Μερλόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Θεόδωρος Φαρμακόπουλος
* *«Επί των Ναυτικών υπουργός»*:  προσωρινά, Ιωάννης Κωνσταντινίδης

## Πηγές
* Γεώργιος Ασπρέας:  «Πολιτική ιστορία της νεωτέρας Ελλάδας», β' έκδοση, τόμος Γ', 1930, https://anemi.lib.uoc.gr/metadata/8/1/0/metadata-1460008411-428532-12286.tkl

## Αναφορές


1903 06 28
Κατηγορία:1903
Εκστρακλάσα

Η **Εκστρακλάσα** (πολωνικά: *Ekstraklasa*, ) αποτελεί την κορυφαία εθνική ποδοσφαιρική κατηγορία στην Πολωνία. Υπεύθυνη διεξαγωγής του πρωταθλήματος είναι η εταιρεία Ekstraklasa SA (Ekstraklasa Spółka Akcyjna) και αναφέρεται και ως *T-Mobile Ekstraklasa* για εμπορικούς λόγους.

Ξεκίνησε το 1920 και από τότε διεξάγεται ανελλιπώς με εξαίρεση το 1924 και την περίοδο 1939-1945 που η Πολωνία βρισκόταν κάτω από Γερμανική κατοχή. Τους περισσότερους τίτλους κατέχει η Λέγκια Βαρσοβίας, η οποία έχει 15 πρωταθλήματα και ακολουθούν οι Γκόρνικ Ζάμπζε, η Ρουχ Χόζουφ με 14 και η Βίσλα Κρακοβίας με 13.

## Βαθμολογία 2021/22

### Κανονική Περίοδος

## Τίτλοι

### Τίτλοι ανά σύλλογο

## Χορηγίες
Από την αγωνιστική περίοδο 2011/2012, κύριος χορηγός του πρωταθλήματος ήταν η T-Mobile. Από το 2016/2017, κύριος χορηγός είναι η LOTTO.

## Παραπομπές


## Εξωτερικοί σύνδεσμοι

*ekstraklasa.org 
*pzpn.pl
*90minut.pl
*πίνακας πρωταθλημάτων στο RSSSF
*Contra.gr Η χρυσή βίβλος του πρωταθλήματος Πολωνίας
*proBet.gr Βαθμολογία, πρόγραμμα & ιστορικό αρχείο αγώνων

Κατηγορία:Πρωταθλήματα ποδοσφαίρου ανά χώρα
Κατηγορία:Ποδοσφαιρικές διοργανώσεις Πολωνίας
Κατηγορία:Ανώτατα εθνικά ποδοσφαιρικά πρωταθλήματα
Πλημμύρα

[thumb|270px|Πάρκο αναψυχής στη [Νέα Ορλεάνη, πλημμυρισμένο μετά τον τυφώνα Κατρίνα.]]
Ως **πλημμύρα** ορίζεται η υπερχείλιση επιπλέον νερού, που καλύπτει την ξηρά. Η οδηγία της ΕΕ για τις πλημμύρες ορίζει μια πλημμύρα ως προσωρινή κάλυψη από νερό εδάφους το οποίο υπό φυσιολογικές συνθήκες δεν καλύπτεται από νερό. Κατά την έννοια του «ρέοντος νερού», ο όρος πλημμύρα μπορεί επίσης να εφαρμοστεί στην εισροή της παλίρροιας. Οι πλημμύρες μπορεί να προκύψουν από τον όγκο νερού μέσα σε ένα σώμα του ύδατος, όπως ένα ποτάμι ή λίμνη, η οποία υπερχειλίζει ή σπάει τα αναχώματα, με αποτέλεσμα το νερό να διαφύγει από τα συνήθη όριά του. Αντιθέτως, το μέγεθος της λίμνης ή άλλου φορέα του νερού που ποικίλλει ανάλογα με τις εποχιακές αλλαγές στις βροχοπτώσεις και στα χιόνια που λιώνουν, δεν είναι μια σημαντική πλημμύρα, εκτός αν τέτοιες διαρροές νερού θέσουν σε κίνδυνο τις εκτάσεις που χρησιμοποιούνται από τον άνθρωπο, όπως ένα χωριό, μια πόλη ή άλλη κατοικημένη περιοχή.

Οι πλημμύρες μπορεί επίσης να εμφανιστούν στα ποτάμια, όταν ροή υπερβαίνει την χωρητικότητα του καναλιού του ποταμού, ιδίως σε στροφές ή μαιάνδρους. Οι πλημμύρες συχνά προκαλούν ζημιές σε σπίτια και επιχειρήσεις, εφόσον έχουν τοποθετηθεί σε φυσικές περιοχές κατάκλυσης των ποταμών. Ενώ οι ζημίες από τις πλημμύρες μπορεί να έχουν σχεδόν εξαλειφθεί με την απομάκρυνση του ανθρώπου από τους ποταμούς και άλλους φορείς του νερού, ωστόσο ανέκαθεν οι άνθρωποι έχουν ζήσει και εργαστεί κοντά στο νερό για να αναζητήσουν τροφή και να αξιοποιήσουν τα οφέλη της φθηνής και εύκολης μετακίνησης και το εμπόριο, με το να είναι κοντά στο νερό. Το γεγονός ότι οι άνθρωποι συνεχίζουν να κατοικούν περιοχές που απειλούνται με ζημίες από πλημμύρες, είναι απόδειξη ότι η αξία του να ζουν κοντά στο νερό υπερβαίνει το κόστος των επαναλαμβανόμενων περιοδικών πλημμυρών.

## Παραπομπές



Κατηγορία:Φυσικές καταστροφές
Γ.Σ. Βυζάντιο Κοκκινοχώματος

Ο **Γυμναστικός Σύλλογος Βυζάντιο Κοκκινοχώματος** είναι αθλητικό σωματείο με έδρα το Κοκκινόχωμα της Καβάλας. Η ποδοσφαιρική ομάδα του Γ.Σ. Βυζαντίου διεξάγει τους εντός έδρας αγώνες της στο Δημοτικό Στάδιο Κοκκινοχώματος.

## Ιστορία
Ο «Γυμναστικός Σύλλογος Βυζάντιο Κοκκινοχώματος» ιδρύθηκε από πρόσφυγες το 1947. Έχει αγωνιστεί την περίοδο 2012–13 στη Δ΄ Εθνική Κατηγορία. Από την περίοδο 2013–14 μετείχε στη Γ΄ Εθνική Ερασιτεχνική Κατηγορία. Την περίοδο 2015–16 υποβιβάστηκε στα τοπικά πρωταθλήματα της Ε.Π.Σ. Καβάλας.

## Ομογένεια
Από τις 30 Απριλίου 1975 έως τις 9 Φεβρουαρίου 1976 υπήρχε στην πόλη του Κάστροπ-Ράουξελ, της Δυτικής Γερμανίας, η ενεργή ποδοσφαιρική ομάδα F.C. Byzantion, την οποία είχαν ιδρύσει Έλληνες μετανάστες, οι οποίοι κατάγονταν εν μέρει από το Κοκκινόχωμα Καβάλας. Λέγεται πως, αυτό το άτομο που θα έδινε το μεγαλύτερο ποσό χρημάτων για την ίδρυση, θα είχε το δικαίωμα να διαλέξει και το όνομα της ομάδας.

## Αγωνιστική πορεία
* 2012–13: Δ΄ Εθνική
* 2013–14: Γ΄ Εθνική
* 2014–15: Γ΄ Εθνική

## Παραπομπές


## Εξωτερικοί σύνδεσμοι
* Πρώην επίσημος ιστότοπος του Γ.Σ. Βυζάντιο Κοκκινοχώματος
* Αφιέρωμα στον Γ.Σ. Βυζάντιο Κοκκινοχώματος 

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Ολίμπια Μιλάνο

Η **Ολίμπια Μιλάνο** (ιταλικά: *Olimpia Milano*), γνωστή κατά καιρούς με διάφορα ονόματα όπως *Σίμακ*, *Φίλιπς*, *Τρέισερ* ή *Στεφανέλ Μιλάνο* (*Stefanel Milano*) και πιο πρόσφατα ως *Αρμάνι Μιλάνο* (*Armani Milano*), είναι ιταλικός επαγγελματικός σύλλογος καλαθοσφαίρισης, με έδρα το Μιλάνο. Ιδρύθηκε το 1936 από τον επιχειρηματία Αντόλφο Μογκοντσέλι. Αγωνίζεται με χρώματα το κόκκινο και το λευκό. Ανάμεσα στους οπαδούς της είναι επίσης γνωστή με το ψευδώνυμο «Scarpette Rosse» («κόκκινα παπουτσάκια») επειδή οι ιθύνοντες του συλλόγου κάποτε εισήγαγαν από τις Ηνωμένες Πολιτείες κόκκινα Converse All-Star παπούτσια για τους παίκτες. Η ατάκα κόλλησε και χρησιμοποιείται συχνά μέχρι τις μέρες μας. 

Αποτελεί το σύλλογο με τα περισσότερα τρόπαια στην ιστορία του αθλήματος στην Ιταλία. Διαθέτει στη συλλογή του 31 Πρωταθλήματα Ιταλίας, 9 Κύπελλα Ιταλίας, 3 Κύπελλα Πρωταθλητριών Ευρώπης, 3 Κύπελλα Κυπελλούχων, 2 Κύπελλα Κόρατς και ένα Διηπειρωτικό Κύπελλο.

Ιδιοκτήτης του συλλόγου είναι ο Ιταλός σχεδιαστής μόδας Τζόρτζιο Αρμάνι, πρόεδρος είναι ο Λίβιο Πρόλι και προπονητής ο Τζουζέπε Ποέτα. Ως έδρα χρησιμοποιεί το Φόρουμ ντι Μιλάνο, χωρητικότητας 12.500 θεατών. Παλαιότερα αγωνιζόταν στο Κλειστό Γήπεδο «Παλατρουσάρντι».

## Τίτλοι
### Εγχώριοι
* **31** Πρωταθλήματα Ιταλίας (1935–36, 1936–37, 1937–38, 1938–39, 1949–50, 1950–51, 1951–52, 1952–53, 1953–54, 1956–57, 1957–58, 1958–59, 1959–60, 1961–62, 1962–63, 1964–65, 1965–66, 1966–67, 1971–72, 1981–82, 1984–85, 1985–86, 1986–87, 1988–89, 1995–96, 2013–14, 2015–16, 2017–18, 2021–22, 2022–23, 2023–24)
* **9** Κύπελλα Ιταλίας (1972, 1986, 1987, 1996, 2016, 2017, 2021, 2022, 2026)
* **6** Σούπερ Καπ Ιταλίας: (2016, 2017, 2018, 2020, 2024, 2025)

### Διεθνείς
* **3** Κύπελλα Πρωταθλητριών Ευρώπης (1966, 1987, 1988)
* **3** Κύπελλα Κυπελλούχων (1971, 1972, 1976)
* **2** Κύπελλα Κόρατς (1985, 1993)
* **1** Διηπειρωτικό Κύπελλο (1987)
* **2** Ευρωπαϊκά Τουρνουά Σαν Ρέμο (1952, 1954) 

## Ονομασίες χορηγών
Με την πάροδο των ετών, λόγω συμφωνιών χορηγίας, είναι επίσης γνωστή ως:
* Borletti (1936–55)
* Simmenthal (1955–73)
* Innocenti (1973–75)
* Cinzano (1975–78)
* Billy (1978–83)
* Simac (1983–86)
* Tracer (1986–88)
* Philips (1988–93)
* Recoaro (1993–94)
* Stefanel (1994–98)
* Sony (1998–99)
* Adecco (1999–02)
* Pippo (2002–03)
* Breil (2003–04)
* Armani Jeans (2004–2011)
* EA7 Emporio Armani (2011–2018) 
* AX Armani Exchange (2018–2022) 
* EA7 Emporio Armani (2022–σήμερα) 

## Παραπομπές


## Εξωτερικοί σύνδεσμοι

* 


Κατηγορία:Αθλητικοί σύλλογοι Λομβαρδίας
Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1930
Κατηγορία:Σύλλογοι της Ευρωλίγκα ανδρών
Αλοΐσιος Τόμαν

Ο **Αλοΐσιος Τόμαν** ήταν ήταν Έλληνας πολιτικός, βουλευτής Σύρου και υπουργός. Είχε εκλεγεί στις βουλευτικές εκλογές του 1885, στις εκλογές του 1887, αλλά και σε άλλες εκλογές και ήταν υπουργός Δικαιοσύνης στην Κυβέρνηση Αλέξανδρου Ζαΐμη 1897.

Στις 8 Νοεμβρίου 1896 είχε εκλεγεί αντιπρόεδρος της Βουλής.

Το 1896, στις 25 Ιουλίου, ο Τόμαν πήρε τη θέση του Νομάρχη Μεσσηνίας, ενώ προηγουμένως ήταν νομάρχης Αιτωλοακαρνανίας κι έπειτα ήταν νομάρχης Ηλείας.

## Αναφορές


Κατηγορία:Βουλευτές Σύρου
Κατηγορία:Έλληνες υπουργοί Δικαιοσύνης
Κατηγορία:Νομάρχες Ηλείας
Κατηγορία:Νομάρχες Μεσσηνίας
Κατηγορία:Αντιπρόεδροι της Βουλής των Ελλήνων
Κατηγορία:Νομάρχες Αιτωλοακαρνανίας
Κυβέρνηση Γεωργίου Θεοτόκη Δεκεμβρίου 1903

Η **(3η) Κυβέρνηση Γεωργίου Θεοτόκη Δεκεμβρίου 1903** (Δεκέμβριος 1903 - Δεκέμβριος 1904) ανέλαβε την εξουσία μετά την παραίτηση της κυβέρνησης Ράλλη.
Ο Θεοτόκης κυβέρνησε επί ένα έτος, στηριζόμενος στις ψήφους του κόμματος του Αλέξανδρου Ζαΐμη. Τον Δεκέμβριο του 1904 όταν, με αφορμή την οικονομική πολιτική της κυβέρνησης, ο Θεόδωρος Δηλιγιάννης κατέθεσε πρόταση δυσπιστίας, το *«Ζαϊμικό»* κόμμα απέσυρε την υποστήριξή του και η κυβέρνηση καταψηφίστηκε (104 υπέρ και 114 κατά) και παραιτήθηκε.

## Σύνθεση υπουργικού συμβουλίου

* *«Πρωθυπουργός»* - *(«Πρόεδρος του υπουργικού συμβουλίου»)*: Γεώργιος Θεοτόκης

* *«Επί των Εξωτερικών υπουργός»*: Άθως Ρωμανός
* *«Επί των Εσωτερικών υπουργός»*: Γεώργιος Θεοτόκης
* *«Επί των Οικονομικών υπουργός»*: ο βουλευτής Παρνασσίδας, Ανάργυρος Σιμόπουλος
: - αντικαταστάθηκε στις 5 - 10 - 1904 από τον βουλευτή Χαλκίδας, Νικόλαο Καλογερόπουλο
* *«Επί των Στρατιωτικών υπουργός»*: υποστράτηγος Κωνσταντίνος Σμολένσκη
* *«Επί της Δικαιοσύνης υπουργός»*: Νικόλαος Λεβίδης
* *«Επί των Εκκλησιαστικών και της Δημοσίας εκπαιδεύσεως υπουργός»*: Σπυρίδων Στάης
: - τον Ιούνιο του 1904 αντικαταστάθηκε από τον Κωνσταντίνο Αργάσαρη Λομβάρδο
* *«Επί των Ναυτικών υπουργός»*: Σπυρίδων Κουμουνδούρος

## Πηγές
* Ανδρέας Γ. Δημητρόπουλος: «Οι Ελληνικές Κυβερνήσεις 1843 - 2004», σελ. 57
## Αναφορές


1903 12
Κατηγορία:1904
675 Λουντμίλλα

Η **Λουντμίλλα (Ludmilla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,91. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από το όνομα της ηρωίδας της όπερας *Ρουσλάν και Λουντμίλλα* (1842) του Μιχαήλ Γκλίνκα.

## Φυσικά χαρακτηριστικά
Η μέση διάμετρος της Λουντμίλλας εκτιμάται σε 76 χιλιόμετρα. Ο φασματικός τύπος της είναι άγνωστος, όπως και το άλβεδό της. Η Λουντμίλλα περιστρέφεται γύρω από τον εαυτό της μία φορά κάθε 7 ώρες και 43 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λουντμιλλα
676 Μελίττα

Η **Μελίττα (Melitta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,25. Ανακαλύφθηκε το 1909 από τον Βρετανό Βελγικής καταγωγής αστρονόμο Φιλιμπέρ Ζακ Μελότ, που παρατηρούσε από το Γκρήνουιτς. Παρότι το όνομά της προέρχεται από την ονομασία της Νύμφης Μελίτης, η ομοιότητα με το όνομα του ανακαλύψαντος (του οποίου υπήρξε η μοναδική ανακάλυψη αστεροειδούς) δεν είναι τυχαία.

## Φυσικά χαρακτηριστικά
Η μέση διάμετρος της Μελίττας εκτιμάται σε 79,99 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0526. Η Μελίττα περιστρέφεται γύρω από τον εαυτό της μία φορά κάθε 7 ώρες και 52 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μελιττα
677 Άαλτγιε

Η **`Ααλτγιε (Aaltje)** είναι αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,425. Ανακαλύφθηκε το 1909 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της Ολλανδής τραγουδίστριας Aaltje Noordewier-Reddingius (1868-1949).

## Φυσικά χαρακτηριστικά
Η μέση διάμετρος της `Ααλτγιε εκτιμάται σε 28,82 ± 1,7 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2794.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ααλτγιε
678 Φρεδεγούνδη

Η **Φρεδεγούνδη (Fredegundis)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,039. Ανακαλύφθηκε το 1909 από τον Γερμανό αστρονόμο Καρλ Βίλχελμ Λόρεντς, που παρατηρούσε από τη Χαϊδελβέργη, και πήρε το όνομά της από τη δεύτερη σύζυγο του Μεροβιγγιανού βασιλιά Χιλπερίκ Α΄ της Νευστρίας (6ος αιώνας μ.Χ.).

## Φυσικά χαρακτηριστικά
Η μέση διάμετρος της Φρεδεγούνδης εκτιμάται σε 41,8 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,2494. Η Φρεδεγούνδη περιστρέφεται γύρω από τον εαυτό της μία φορά κάθε 11 ώρες και 36 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φρεδεγουνδη
Χαλκούς

Ο **Χαλκούς** ήταν αρχαίο χάλκινο νόμισμα (εξ ου και η ονομασία του) της αρχαίας Αθήνας. 

Ως νομισματική μονάδα ήταν υποπολλαπλάσιο του οβολού, ισοδύναμος με το 1/8 αυτού. Πολλαπλάσια νομίσματα του χαλκού ήταν το δίχαλκο, το τετράχαλκο  (= μισός οβολός) και το πεντάχαλκο.Υποπολλαπλάσια του χαλκού ήταν ο κόλλυβος και το λεπτόν.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ. 60ός, σελ. 363.

Κατηγορία:Ιστορικά νομίσματα
Κατηγορία:Ελληνικά νομίσματα
Κατηγορία:Οικονομία της αρχαίας Αθήνας
Κλίβανος

[μικρογραφία|Ανακατασκευή κλιβάνου της [Εποχή του Χαλκού|εποχής του Χαλκού από την Αίγινα, περίπου 2.200 π.Χ., Τεχνολογικό Μουσείο Θεσσαλονίκης]]
**Κλίβανος** (*αγγλ.* furnace, heater) ονομάζεται οποιαδήποτε συσκευή, ή ιδιαίτερη διαμόρφωση ενός κλειστού χώρου (εγκατάσταση), που προορίζεται για χρήση θερμότητας, για διάφορους σκοπούς.

Οι κλίβανοι είναι ειδικοί θερμοθάλαμοι που κατασκευάζονται με πυρίμαχα υλικά εντός των οποίων υποβάλλονται σε περιορισμένη θέρμανση διάφορα υλικά, συνηθέστερα όχι σε υψηλά επίπεδα θερμοκρασίας. Ιδιαίτερος τύπος κλιβάνων είναι οι λέβητες που χρησιμοποιούνται για θέρμανση ρευστών. Οι κλίβανοι θερμαίνονται με σχεδόν όλους τους δυνατούς τρόπους, με στερεά, υγρά και αέρια καύσιμα, με ατμό, ή ηλεκτρισμό, χαρακτηριζόμενοι εξ αυτών ανάλογα.

## Διάκριση κλιβάνων
Οι κλίβανοι διακρίνονται από διάφορες παραμέτρους που λαμβάνονται κάθε φορά υπόψη. 
# ανάλογα της διάταξής τους στο χώρο ονομάζονται: κάθετοι, οριζόντιοι ή πλάγιοι,
# ανάλογα του είδους θέρμανσης σε "κλίβανοι άμεσης θέρμανσης" και "κλίβανοι έμμεσης θέρμανσης",
# ανάλογα της λειτουργίας διακρίνονται σε "συνεχούς λειτουργίας" και "περιοδικής λειτουργίας",
# ανάλογα του σκοπού λειτουργίας διακρίνονται σε κοινούς, βιομηχανικούς, απολυμαντικούς, αποστειρωτικούς, αναπαραγωγής (κωκ), βαφών, ανόπτησης κ.λπ.

Οι κοινοί κλίβανοι στους οποίους περιλαμβάνονται οι κλίβανοι αρτοποποιίας καθώς και οι οικιακοί μαγειρικής επεκράτησε να λέγονται φούρνοι σε αντιδιαστολή των μεγάλων κλιβάνων των βιομηχανικών, των νοσοκομείων, των πλοίων, των ιατρικών και μικροβιολογικών εργαστηρίων, των χημικών εργαστηρίων  κ.λπ.
* Ειδικότερα οι χειριστές των κλιβάνων ονομάζονται κλιβανείς.

Κατηγορία:Μεταλλουργία
Κατηγορία:Συσκευές
Κατηγορία:Βιομηχανικές διεργασίες
Κατηγορία:Δωμάτια
Κατηγορία:Εστίες
C2H5N

Ο μοριακός τύπος **C<sub>2</sub>H<sub>7</sub>N**, με μοριακή μάζα 43,0678 ± 0,0022 amu,  μπορεί να αναφέρεται στις ακόλουθες τέσσερεις (4) ισομερείς αζωτούχες οργανικές ενώσεις με βαθμό ακορεστότητας 1:

# Αιθεναμίνη ή **βινυλαμίνη**, με ημισυντακτικό τύπο **CH<sub>2</sub>=CHNH<sub>2</sub>** και αριθμό CAS 593-67-9.
# Αιθανιμίνη ή **αιθυλιδενιμίνη**, με ημισυντακτικό τύπο **CH<sub>3</sub>CH=NH** και αριθμό CAS 20729-41-3.
# Ν-μεθυλομεθανιμίνη ή **μεθενομεθυλιμίνη**, με ημισυντακτικό τύπο: **CH<sub>2</sub>=NCH<sub>3</sub>** και αριθμό CAS 1761-67-7.
# Αζιριδίνη ή (1,2-)επαζαιθάνιο με γραμμικό τύπο: 30 px και αριθμό CAS 151-56-4.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές ενώσεις με άζωτο
Κατηγορία:Ακόρεστες ενώσεις
Αιθανιμίνη

Η **αιθανιμίνη** είναι οργανική χημική ένωση με μοριακό τύπο **[[C2H5N|C<sub>2</sub>H<sub href="χημικός τύπος">5</sub>N]]**, αν και συχνά γράφεται πιο αναλυτικά, με τον ημισυντακτικό της τύπο **[[Άνθρακας|C]][[Υδρογόνο|H]]<sub>3</sub>CH=[[Άζωτο|N]]H**. Βρίσκεται σε ταυτομέρεια με την αιθεναμίνη, ενώ επίσης βρίσκεται σε ισορροπία και με την τριμερή της εξαϋδρο-2,4,6-τριμεθυλο-1,3,5-τριαζίνη (χωρίς-πλαίσιο|104x104εσ).

## Ισομέρεια
Με βάση το μοριακό τύπο της, **C<sub>2</sub>H<sub>5</sub>N**, έχει τα ακόλουθα τρία (3) ισομερή θέσης:
# Αιθεναμίνη με σύντομο συντακτικό τύπο: CH2=CHNH2, ελάσσονα ταυτομερής της αιθανιμίνης.
# Ν-μεθυλομεθανιμίνη με σύντομο συντακτικό τύπο: CH2=NCH3.
# Αζιριδίνη ή επαζαιθάνιο με σύντομο συντακτικό τύπο: 30 px.

## Διαστημική παρουσία
Δεν είναι καλά γνωστή στη φύση της Γης, αλλά έχει ανιχνευθεί σε αφθονία στο Β<sub>2</sub> Τοξότη, ένα πυκνό διαστρικό νεφέλωμα ανάμεσα σε άστρα του γαλακτικού κέντρου του Γαλαξία, σε απόσταση 326 έτη φωτός από (το κέντρο) αυτό. Βρίσκεται κυρίως στους θερμούς πυρήνες των νεφελωμάτων ISM. Στην περίπτωση του νεφελώματος Β2 Τοξότη η περιοχή είναι ανάμεσα στα B2 N και B2 Μ Τοξότη.

## Παραγωγή

### Από αιθανάλη

Η αιθανιμίνη παράγεται με επίδραση αμμωνίας σε αιθανάλη:


\mathrm{CH_3CHO + NH_3 \xrightarrow{} CH_3CH=NH + H_2O}



## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:


\mathrm{
CH_3CH=NH + HCl \xrightarrow{} CH_3CH=NH_2Cl}



### Αλκυλίωση

Παράγει δευτεροταγείς αιθυλιδενιμίνες με αλκυλαλογονίδια (RX). Π.χ.:


\mathrm{
CH_3CH=NH + RX \xrightarrow{} CH_3CH=NR + HX}



### Ακυλίωση

Παράγει δευτεροταγή ιμίδια με ακυλαλογονίδια (RCOX). Π.χ.:


\mathrm{
CH_3CH=NH + RCOX \xrightarrow{} CH_3CH=NCOR + HX}



### Οξείδωση

Οξειδώνεται προς νιτροαιθάνιο:


\mathrm{
CH_3CH=NH + 2H_2O_2 \xrightarrow{} CH_3CH_2NO_2 + 2H_2O}



### Αναγωγή

Ανάγεται προς αιθαναμίνη:


\mathrm{
CH_3CH=NH + H_2 \xrightarrow{Ni} CH_3CH_2NH_2}



### Παρεμβολή καρβενίων

* Τα καρβένια (π.χ. [:CH2] (μεθυλένιο) μπορούν να παρεμβληθούν στους δεσμούς C-H, N-Η και να δώσει προσθήκη στο δεσμό C=N. Π.χ. έχουμε. Συγκεκριμένα έχουμε τις ακόλουθες μερικές αντιδράσεις:
# Παρεμβολή στους τρεις (3) δεσμούς CH2-H. Παράγεται προπανιμίνη-1.
# Παρεμβολή στον έναν (1) δεσμό C-H. Παράγεται προπανιμίνη-2.
# Παρεμβολή στον έναν (1) δεσμό Ν-H. Παράγεται Ν-μεθυλοαιθανιμίνη.
# Προσθήκη στον έναν (1) δεσμό C=N. Παράγεται 2-μεθυλαζιριδίνη.
Οπότε η συνολική αντίδραση είναι η ακόλουθη:


\mathrm{CH_3CH=NH + CH_3Cl + KOH \xrightarrow{} KCl + H_2O + \frac{1}{2} CH_3CH_2CH=NH + \frac{1}{6} CH_3C(=NH)CH_3 + \frac{1}{6} CH_3CH=NCH_3 + \frac{1}{6}}  100 px

* Με τη χρήση μεθυλενοδιιωδιδίου (CH2I2) και ψευδαργύρου (Zn) επικρατεί η προσθήκη, οπότε είναι:

\mathrm{CH_3CH=NH + CH_2I_2 + Zn \xrightarrow{} ZnI_2 +}  100 px


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
## Παρατηρήσεις, υποσημειώσεις και αναφορές


Κατηγορία:Αλκανιμίνες
Κατηγορία:C2
Κύπελλο Πρωταθλητριών Ομάδων Ευρώπης 1982-83

Το **κύπελλο πρωταθλητριών της περιόδου 1982-83** ήταν το εικοστό όγδοο από την καθιέρωση του θεσμού. Το κατέκτησε το Αμβούργο για πρώτη φορά στην ιστορία του κερδίζοντας στον τελικό τη Γιουβέντους με σκορ 1-0. Ο τελικός πραγματοποιήθηκε στις 25 Μαΐου, στο Ολυμπιακό στάδιο της Αθήνας και τον παρακολούθησαν 73.500 θεατές. Αναλυτικά τα αποτελέσματα της διοργάνωσης:

## Προκριματικός γύρος

|}

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1982-83
*Sports History: "1982/83: Το Αμβούργο κατακτά το Κύπελλο Πρωταθλητριών στον τελικό της Αθήνας!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1982
Κατηγορία:Ποδόσφαιρο το 1983
Κύπελλο Πρωταθλητριών Ομάδων Ευρώπης 1983-84

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

*UEFA, κύπελλο πρωταθλητριών
*RSSSF κύπελλο πρωταθλητριών 1983-84
*Sports History: "1983/84: Η Λίβερπουλ κατακτά για τέταρτη φορά το Κύπελλο Πρωταθλητριών!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1983
Κατηγορία:Ποδόσφαιρο το 1984
Κύπελλο Πρωταθλητριών Ομάδων Ευρώπης 1985-86

Το **κύπελλο πρωταθλητριών της περιόδου 1985-86** ήταν το τριακοστό πρώτο από την καθιέρωση του θεσμού. Το κατέκτησε η Στεάουα Βουκουρεστίου για πρώτη φορά στην ιστορία της κερδίζοντας στον τελικό τη Μπαρτσελόνα στην διαδικασία των πέναλτι με 2-0. Ο κανονικός αγώνας είχε λήξει ισόπαλος 0-0. Αυτή ήταν η πρώτη φορά που το κύπελλο κατέκτησε ομάδα από την ανατολική Ευρώπη. Ο τελικός πραγματοποιήθηκε στις 7 Μαΐου, στη Σεβίλλη και τον παρακολούθησαν 60.000 θεατές. Αναλυτικά τα αποτελέσματα της διοργάνωσης:

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1985-86
*Sports History: "1985/86 Η Στεάουα Βουκουρεστίου κατακτά το Κύπελλο Πρωταθλητριών! "

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1985
Κατηγορία:Ποδόσφαιρο το 1986
Κύπελλο Πρωταθλητριών Ομάδων Ευρώπης 1986-87

Το **κύπελλο πρωταθλητριών της περιόδου 1986-87** ήταν το τριακοστό δεύτερο από την καθιέρωση του θεσμού. Το κατέκτησε η Πόρτο για πρώτη φορά στην ιστορία του κερδίζοντας στον τελικό τη Μπάγερν Μονάχου με σκορ 2-1. Ο τελικός πραγματοποιήθηκε στις 27 Μαΐου, στη Βιέννη και τον παρακολούθησαν 57.000 θεατές. Μετά την εποχή του Ευσέμπιο, μία πορτογαλική ομάδα κατέκτησε τον τίτλο,

Αναλυτικά τα αποτελέσματα της διοργάνωσης:

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1986-87
*Sports History: "1986/87 Η Πόρτο κατακτά το Κύπελλο Πρωταθλητριών!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1986
Κατηγορία:Ποδόσφαιρο το 1987
Δήμος Λήμνου

Ο **Δήμος Λήμνου** ιδρύθηκε με βάση το Πρόγραμμα Καλλικράτης. Ανήκει στην Περιφερειακή Ενότητα Λήμνου της Περιφέρειας Βορείου Αιγαίου και περιλαμβάνει το νησί Λήμνος. Συστάθηκε από τους τέσσερεις προϋπάρχοντες δήμους του νησιού:

* Δήμος Μύρινας
* Δήμος Μούδρου
* Δήμος Ατσικής
* Δήμος Νέας Κούταλης

## Εκλογικά αποτελέσματα
### 2010
Στις αυτοδιοικητικές εκλογές της 7ης και 14ης Νοεμβρίου 2010 πρώτος δήμαρχος Λήμνου εξελέγη ο Αντώνιος Χατζηδιαμαντής με ποσοστό 64,61% στο β΄ γύρο.

### Αποτελέσματα
***Α΄ γύρος**
***Αντώνιος Χατζηδιαμαντής*: 42,25%
***Αθανάσιος Σκαμάκης*: 22,31%
**Παναγιώτης Μαυροθαλασσίτης: 15,18%
**Δημήτριος Μαρινάκης: 14,96%
**Δημήτριος Πινάκος: 5,29%
***Β΄ Γύρος**
****Αντώνιος Χατζηδιαμαντής**: 64,61%
**Αθανάσιος Σκαμάκης: 29,22%

### 2014
Στις αυτοδιοικητικές εκλογές της 18ης και 25ης Μαΐου 2014 δήμαρχος Λήμνου εξελέγη ο **Δημήτριος Μαρινάκης** με ποσοστό 51,66% από τον α΄ γύρο.

### Αποτελέσματα
***Α΄ γύρος**
****Δημήτριος Μαρινάκης**: 51,66%
**Δημήτριος Μπουλώτης: 40,41%
**Δημήτριος Πινάκος: 7,92%

## Δήμαρχοι Λήμνου

## Παραπομπές


## Εξωτερικοί σύνδεσμοι
* 
* 

Λημνος
Κατηγορία:Λήμνος (Διοίκηση)
Κύπελλο Πρωταθλητριών Ομάδων Ευρώπης 1988-89

Το **κύπελλο πρωταθλητριών της περιόδου 1988-89** ήταν το τριακοστό τέταρτο από την καθιέρωση του θεσμού. Το κατέκτησε η ΑΚ Μίλαν για τρίτη φορά στην ιστορία της, κερδίζοντας στον τελικό τη Στεάουα Βουκουρεστίου με σκορ 4-0. Ο τελικός πραγματοποιήθηκε στις 24 Μαΐου στη Βαρκελώνη  και τον παρακολούθησαν 97.000 θεατές. Αναλυτικά τα αποτελέσματα της διοργάνωσης:

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

*UEFA, κύπελλο πρωταθλητριών
*RSSSF κύπελλο πρωταθλητριών 1988-89
*Sports History: "1988/89: H Μίλαν επιστρέφει στην κορυφή της Ευρώπης μετά από 20 χρόνια!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1988
Κατηγορία:Ποδόσφαιρο το 1989
Κύπελλο Πρωταθλητριών Ομάδων Ευρώπης 1990-91

μικρογραφία|Στάδιο Σαν Νίκολα στο οποίο πραγματοποιήθηκε ο τελικός του Κυπέλλου Πρωταθλητριών στις 29 Μάϊου 1991 μεταξύ του Ερυθρού Αστέρα και της Ολιμπίκ Μαρσέιγ.
Το **κύπελλο πρωταθλητριών της περιόδου 1990-91** ήταν το τριακοστό έκτο από την καθιέρωση του θεσμού. Το κατέκτησε ο Ερυθρός Αστέρας για πρώτη φορά στην ιστορία του κερδίζοντας στον τελικό την Ολιμπίκ Μαρσέιγ στην διαδικασία των πέναλτι με 5-3. Ο κανονικός αγώνας είχε λήξει ισόπαλος 0-0. Ο τελικός πραγματοποιήθηκε στις 25 Μαΐου, στο Μπάρι και τον παρακολούθησαν 56.000 θεατές. Αναλυτικά τα αποτελέσματα της διοργάνωσης:

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1990-91
* Sports History: "1990/91: Ο Ερυθρός Αστέρας κατακτάει το Κύπελλο Πρωταθλητριών!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1990
Κατηγορία:Ποδόσφαιρο το 1991
Κύπελλο Πρωταθλητριών Ομάδων Ευρώπης 1991-92

Το **Κύπελλο Πρωταθλητριών της περιόδου 1991-92** ήταν το τριακοστό έβδομο από την καθιέρωση του θεσμού και το τελευταίο πριν μετονομαστεί η διοργάνωση σε Τσάμπιονς Λιγκ. Το κατέκτησε η Μπαρτσελόνα για πρώτη φορά στην ιστορία της κερδίζοντας στον τελικό τη ΟΚ Σαμπντόρια με σκορ 1-0 στη παράταση. Ο τελικός πραγματοποιήθηκε στις 20 Μαΐου, στο Λονδίνο και τον παρακολούθησαν 71.000 θεατές. Αναλυτικά τα αποτελέσματα της διοργάνωσης:

## Πρώτος γύρος

|}

## Δεύτερος γύρος

|}

## Φάση ομίλων
### ΌμιλοςA

### ΌμιλοςB

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1991-92
* Sports History: "1991/92: Η Μπαρτσελόνα κατακτάει το Κύπελλο Πρωταθλητριών για πρώτη φορά στην ιστορία της!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1991
Κατηγορία:Ποδόσφαιρο το 1992
Μαρτίνι

thumb|right|250px|Μαρτίνι με ελιές
Το **μαρτίνι** είναι ένα κοκτέιλ το οποίο φτιάχνεται με τζιν και βερμούτ και γαρνίρεται με μια ελιά. Όπως περνούσαν τα χρόνια, το μαρτίνι έπαιρνε όλο και περισσότερη διασημότητα, με αποτέλεσμα να έχει γίνει ένα από τα πιο γνωστά αλκοολούχα ποτά. Επιπλέον, έχει αποκληθεί «το ελιξίριο της γαλήνης».

## Προετοιμασία
Βασική συνταγή: 3 μεζούρες τζιν, 1/4 της κουταλιάς dry βερμούτ.

Βάλτε όλα τα υλικά σε ένα σέικερ που είναι γεμάτο παγάκια. Ανακατέψτε καλά και μετά αδειάστε το περιεχόμενο σε ένα ποτήρι κοκτέιλ. Γαρνίρετε με μία ή περισσότερες ελιές.

## Εξωτερικοί σύνδεσμοι
* 
* 

Κατηγορία:Κοκτέιλ
ΟΥΕΦΑ Τσάμπιονς Λιγκ 1992-93

Το **Champions League της περιόδου 1992-93** ήταν το πρώτο που διεξήχθη μετά την αλλαγή της διοργάνωσης του κυπέλλου πρωταθλητριών και το τριακοστό όγδοο από την αρχή του θεσμού. Το κατέκτησε η Ολιμπίκ Μαρσέιγ για πρώτη φορά στην ιστορία της κερδίζοντας στον τελικό τη ΑΚ Μίλαν με σκορ 1-0. Αυτή ήταν η πρώτη κατάκτηση του κυπέλλου από γαλλική ομάδα. Ο τελικός πραγματοποιήθηκε στις 20 Μαΐου, στο Μόναχο και τον παρακολούθησαν 65.000 θεατές. Αναλυτικά τα αποτελέσματα της διοργάνωσης:

## Προκριματικός γύρος

|}

## Πρώτος γύρος

|}

## Δεύτερος γύρος

|}

## Φάση ομίλων
### ΌμιλοςA

### ΌμιλοςB

## Τελικός

## Εξωτερικοί σύνδεσμοι

* UEFA, κύπελλο πρωταθλητριών
* RSSSF κύπελλο πρωταθλητριών 1992-93
*Sports History: "1992/93: Η Μαρσέιγ γίνεται η πρώτη Γαλλική ομάδα που κατακτάει το Κύπελλο Πρωταθλητριών!" 

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1992
Κατηγορία:Ποδόσφαιρο το 1993
Αλεξάντερ (κοκτέιλ)

Το **Αλεξάντερ** είναι ένα κοκτέιλ το οποίο γίνεται με κονιάκ, λικέρ σοκολάτας και κρέμα. Πρωτοφτιάχτηκε στο Λονδίνο το 1922 από τον Henry mc Elhone στο «Ciro's club». Λέγεται πως το πρώτο όνομα αυτού του κοκτέιλ ήταν «Παναμάς», στο οποίο αντί για κονιάκ χρησιμοποιούταν τζιν.

Υπάρχουν δύο υποθέσεις για την καταγωγή του Αλεξάντερ:
* από το όνομα του Μεγάλου Αλεξάνδρου έναν από τις μεγαλύτερες προσωπικότητες της αρχαίας Ελλάδας,
* από τον στρατάρχη Αλέξανδρο, ο οποίος έγινε κόμης της Τύνιδας, μετά τη νίκη στο Αλ Αλαμέιν το 1943.

## Συνταγή
* 2 μέρη τζιν
* 2 μέρη creme de Cacao
* 2 μέρη κρέμα γάλακτος

Τα ανακατεύουμε όλα μαζί στο σέικερ και σερβίρουμε σε κολονάτο ποτήρι για κοκτέιλ.

Κατηγορία:Κοκτέιλ
Μίλντρεντ Γκίλλαρς

Η **Μίλντρεντ Ελίζαμπεθ Γκίλλαρς** (*Mildred Elizabeth Gillars*, 29 Νοεμβρίου 1900 - 25 Ιουνίου 1988), πιο γνωστή με το ψευδώνυμο **Axis Sally** (= *Η Σάλυ του [[Άξονας Βερολίνου - Ρώμης|Άξονα]]*) που της είχαν προσδώσει οι Αμερικανοί στρατιώτες, ήταν Αμερικανίδα εκφωνήτρια ναζιστικής προπαγάνδας στο γερμανικό ραδιόφωνο κατά τη διάρκεια του Β' Παγκοσμίου Πολέμου.

Γεννήθηκε στο Πόρτλαντ του Μέιν. Αρχικά είχε ξεκινήσει σπουδές θεάτρου τις οποίες δεν ολοκλήρωσε. Μετά από μια αποτυχημένη θεατρική καριέρα στην Αμερική, εγκαταστάθηκε το 1935 στη Γερμανία και έγινε εκφωνήτρια και παραγωγός στο *Radio Berlin* το 1940. Επέλεγε μουσική με θεματολογία τον νόστο για το αγγλόφωνο προπαγανδιστικό πρόγραμμα *Home Sweet Home* το οποίο απευθυνόταν σε Αμερικανούς στρατιώτες που υπηρετούσαν στην Ευρώπη και τη Βόρεια Αφρική, μακριά από τη χώρα και τις αγαπημένες τους, προσπαθώντας να κάμψει έτσι το ηθικό τους, ενώ παράλληλα εκφωνούσε προπαγανδιστικά ανακοινωθέντα. Μερικοί Αμερικανοί αλεξιπτωτιστές που άκουγαν το πρόγραμμα της ενόσω στρατωνίζονταν σε αγγλικά αεροδρόμια τις παραμονές της απόβασης στη Νορμανδία τον Ιούνιο του 1944, την άκουσαν χαρακτηριστικά να λέει ότι *οι Γερμανοί τους περίμεναν*, κάτι το οποίο εκλήφθηκε ως αστείο από τους ακροατές.

Μετά το τέλος του πολέμου συνελήφθη στο Βερολίνο και στάλθηκε στην Αμερική όπου δικάστηκε και καταδικάστηκε για προδοσία το 1949. Παρέμεινε 12 χρόνια στη φυλακή και αποφυλακίστηκε το 1961. Το 1973 ολοκλήρωσε τις σπουδές θεάτρου που είχε ξεκινήσει το 1918. Δίδαξε Γερμανικά και Γαλλικά στο υπόλοιπο της ζωής της. Πέθανε το 1988.

## Παραπομπές


## Εξωτερικοί σύνδεσμοι
*Διασκευασμένο ανακοινωθέν της Axis Sally όπως χρησιμοποιήθηκε στο Brothers in Arms: Hell's Highway

Κατηγορία:Αμερικανοί
Κατηγορία:Ραδιοπαρουσιαστές
Όθων της Λωρραίνης

Ο **Όθων της Λωρραίνης** (πέθανε το 944) ήταν κληρονομικός κόμης του Βερντέν και Δούκας της Λωρραίνης (941 - 944) ύστερα από διορισμό του από τον αυτοκράτορα Όθων Α'.

Ήταν γιος του κόμη Ρίκουιν και της πρώτης συζύγου του, πιθανότατα μέλους της δυναστείας των Οθωνιδών. Σύμφωνα με αναφορές διορίστηκε δούκας της Λωρραίνης την διετία 940 - 942, ενώ του ανατέθηκε η ανατροφή του Ερρίκου γιου του Γιλβέρτου, πρώτου δούκα της Λωρραίνης.

Μετά τον θάνατο του ο αυτοκράτορας διόρισε νέο δούκα στην Λωρραίνη τον Κορράδο.

## Παραπομπές
 		


|-

Κατηγορία:Δούκες της Λωρραίνης
Κατηγορία:Δούκες της Λοθαριγγίας
Ν-μεθυλομεθανιμίνη

Η **Ν-μεθυλομεθανιμίνη** ή **μεθυλενομεθυλιμίνη** ή **Ν-μεθυλενομεθαναμίνη** ή **μεθυλιμινομεθάνιο** ή **2-αζαπροπένιο** είναι η χημική ένωση με σύντομο συντακτικό τύπο CH3N=CH2. Είναι η απλούστερη δευτεροταγής ιμίνη. Με βάση το χημικό τύπο της, C2H5N, έχει τα ακόλουθα τρία (3) ισομερή θέσης:
# Αιθεναμίνη με σύντομο συντακτικό τύπο: CH2=CHNH2.
# Αιθανιμίνη με σύντομο συντακτικό τύπο: CH3CH=NH.
# Αζιριδίνη ή επαζαιθάνιο με σύντομο συντακτικό τύπο: 30 px.

## Παραγωγή

### Από μεθανάλη και μεθαναμίνη

Με επίδραση μεθαναμίνης σε μεθανάλη:


\mathrm{HCHO + CH_3NH_2 \xrightarrow{} CH_3N=CH_2 + H_2O}



## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:


\mathrm{
CH_3N=CH_2 + HCl \xrightarrow{} CH_3NHCl=CH_2}



### Οξείδωση

Οξειδώνεται προς N-μεθυλομεθανυδροξυλαμίνη:


\mathrm{
CH_3N=CH_2 + H_2O_2 \xrightarrow{} CH_3N(OH)CH_3 + H_2O}



### Αναγωγή

Ανάγεται προς διμεθυλαμίνη:


\mathrm{
CH_3N=CH_2 + H_2 \xrightarrow{Ni} CH_3NHCH_3}



### Παρεμβολή καρβενίων

* Τα καρβένια (π.χ. [:CH2] (μεθυλένιο) μπορούν να παρεμβληθούν στους δεσμούς C-Η και να δώσει προσθήκη στο δεσμό C=N. Π.χ. έχουμε. Συγκεκριμένα έχουμε τις ακόλουθες μερικές αντιδράσεις:
# Παρεμβολή στους τρεις (3) δεσμούς CH2-H. Παράγεται N-αιθυλομεθανιμίνη.
# Παρεμβολή στους δύο (2) δεσμούς CH-H. Παράγεται N-μεθυλαιθανιμίνη.
# Προσθήκη στον έναν (1) δεσμό C=N. Παράγεται N-μεθυλαζιριδίνη.
Οπότε η συνολική αντίδραση είναι η ακόλουθη:


\mathrm{CH_3N=CH_2 + CH_3Cl + KOH \xrightarrow{} KCl + H_2O + \frac{1}{2} CH_2=NCH_2CH_3 + \frac{1}{3} CH_3CH=NCH_3 + \frac{1}{6}} 
100 px

* Με τη χρήση μεθυλενοδιιωδιδίου (CH2I2) και ψευδαργύρου (Zn) επικρατεί η προσθήκη, οπότε είναι:

\mathrm{CH_3N=CH_2 + CH_2I_2 + Zn \xrightarrow{} ZnI_2 +} 
100 px


## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982



Κατηγορία:Αλκανιμίνες
Βαλέρι Λεόντιεφ

Ο **Βαλέρι Λεόντιεφ**  (*Валерий Яковлевич Леонтьев*,  προφέρεται: [vɐˈlʲerʲɪj  lʲɪˈontjɪf], 19 Μαρτίου 1949) είναι Ρώσος τραγουδιστής της ποπ μουσικής.

Είναι γνωστός ως ένας από τους σημαντικότερους καλλιτέχνες της ρωσικής μουσικής. Κατά τη διάρκεια της μακρόχρονης σταδιοδρομίας του, που απλώνεται σε πολλές δεκαετίες, έχει ηχογραφήσει περισσότερα από 30 άλμπουμ πολλά από τα οποία πουλήθηκαν σε εκατομμύρια αντίτυπα.

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Ρώσοι τραγουδιστές
Κατηγορία:Σοβιετικοί τραγουδιστές
Κατηγορία:Νικητές World Music Awards